Document ID: 32005R0705

NARIADENIE KOMISIE (ES) č. 705/2005
zo 4. mája 2005,
ktorým sa menia a dopĺňajú alebo zrušujú určité nariadenia o zatrieďovaní tovaru do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
keďže:
(1)
Určité nariadenia Komisie o zatrieďovaní tovaru, ktoré boli prijaté s cieľom zabezpečiť jednotné uplatňovanie kombinovanej nomenklatúry stanovenej nariadením (EHS) č. 2658/87, odkazujú na už neexistujúce číselné znaky. Mali by byť preto aktualizované prostredníctvom zmien a doplnení, ktoré zohľadňujú príslušné platné číselné znaky.
(2)
Ostatné nariadenia sa stali nadbytočnými najmä pre zmeny v opisoch výrobkov a príslušných číselných znakov v harmonizovanom systéme alebo v kombinovanej nomenklatúre. Mali by sa preto zrušiť.
(3)
Opatrenia stanovené v tomto nariadení sú v súlade so stanoviskom Výboru pre colný kódex,
PRIJALA TOTO NARIADENIE:
Článok 1
Číselné znaky uvedené v nariadeniach vymenovaných v prílohe I k tomuto nariadeniu sa nahrádzajú číselnými znakmi kombinovanej nomenklatúry v súlade s touto prílohou.
Článok 2
1. V tabuľke priloženej k nariadeniu Komisie (EHS) č. 3491/88 (2), sa vypúšťa bod 2.
2. V tabuľke priloženej k nariadeniu Komisie (ES) č. 883/94 (3) sa vypúšťa bod 1.
3. V tabuľke priloženej k nariadeniu Komisie (ES) č. 710/2000 (4) sa vypúšťa bod 2.
Článok 3
Nariadenia Komisie uvedené v prílohe II k tomuto nariadeniu sa zrušujú.
Článok 4
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. mája 2005

Labels: 3
15
19